קארי קון

קארי אלכסנדרה קון (באנגלית: Carrie Alexandra Coon; נולדה ב-24 בינואר 1981) היא שחקנית קולנוע, טלוויזיה ותיאטרון אמריקאית. היא ידועה בתפקידיה הראשיים בתור האם האבלה נורה דרסט בסדרת הדרמה "הנותרים" <small>(2014–2017),</small> ולאחר מכן בתור גלוריה ברגל <small>(אנ')</small> בעונה השלישית של סדרת הפשע "פארגו" <small>(2017)</small>; בעבור תפקיד זה קיבלה קון מועמדות לפרס אמי לבידור בפריים טיים לשחקנית ראשית במיני-סדרה או סרט טלוויזיה. היה לה גם תפקיד ראשי בעונה השנייה של סדרת הדרמה "החוטאים" <small>(2018)</small> מבית רשת USA, והחל מ-2022 היא ידועה בגילומה של ברטה ראסל בסדרה "העידן המוזהב". 

על הבמה, קון הייתה מועמדת לפרס טוני על הופעתה ב-2012 בהפקה מחודשת למחזה "מי מפחד מווירג'יניה וולף?. היא גם הופיעה בסרטים רבים, כולל המותחן הפסיכולוגי "נעלמת" <small>(2014)</small>, הדרמה הפוליטית "העיתון" <small>(2017)</small>, מותחן הפשע "אלמנות" <small>(2018),</small> סרט גיבורי העל "הנוקמים: מלחמת האינסוף" <small>(2018),</small> הדרמה התקופתית "הקן" <small>(2020)</small>, והקומדיה העל-טבעית "מכסחי השדים: החיים שאחרי" <small>(2021).</small>

== ביוגרפיה ==
קארי אלכסנדרה קון נולדה בעיירה קופלי , אוהיו ב-24 בינואר 1981, בתם של פולה (לבית פלואנס) וג'ון קון. יש לה אחות גדולה, אח גדול ושני אחים צעירים. היא סיימה את לימודיה בתיכון קופלי <small>(אנ')</small> ב-1999, לאחר מכן למדה באוניברסיטת מאונט יוניון <small>(אנ')</small>, וסיימה את לימודיה ב-2003 עם תואר ראשון באנגלית וספרדית. בשנת 2006 היא קיבלה תואר שני בחוג לדרמה מאוניברסיטת ויסקונסין–מדיסון. 

== קריירה ==

=== קריירה מוקדמת ===
קון החלה את הקריירה המקצועית שלה בתיאטרון. לאחר תום לימודיה באוניברסיטת ויסקונסין–מדיסון התקבלה לתיאטרון הרפרטואר מדיסון וביצעה את הופעת הבכורה שלה במחזה "העיר שלנו". לאחר הופעתה בתיאטרון מדיסון הצטרפה לתיאטרון השחקנים האמריקאים והופיעה עמם במשך 4 עונות. ב-2008 עברה קון לשיקגו שם הופיעה במחזה "ברונטה". קון נדדה בין שיקגו לוויסקונסין במשך מספר שנים כשהיא משתתפת בהפקות של שיקגו, מילווקי ותיאטרון השחקנים האמריקאים. במשך אותה תקופה סיפקה את דמותה למשחק וידאו של חברת משחקי מחשב מוויסקונסין.פריצת הדרך של קון התרחשה ב-2010 כאשר לוהקה לתפקיד האני בהפקה של המחזה מי מפחד מווירג'יניה וולף של תיאטרון סטפנוולף. לאחר מכן הופיעה בהפקות של המחזה בשיקגו והופיעה בוושינגטון ובניו-יורק כשהיא מבצעת את הופעת הבכורה שלה בתיאטרון ברודוויי. קון זכתה על הופעתה בפרס התיאטרון העולמי והייתה מועמדת לפרס הטוני.
קון ביצעה את הופעת הבכורה שלה על גבי המסכים בסדרה קצרת הימים של NBC מועדון הפלייבוי מ-2011. לאחר מכן השתתפה בתפקידי אורח בסדרה המשטרתית חוק וסדר.

=== פריצת הדרך ===
בעקבות מועמדותה לזכייה בפרס הטוני, לוהקה קון ב-2014 לתפקיד ראשי בסדרת הדרמה של HBO "הנותרים" לצד ג'סטין ת'רו, אמי ברנמן ואן דואוד. באותה שנה ביצעה את הופעתה הראשונה על בימת הקולנוע בסרט "נעלמת" שבוים על ידי דייוויד פינצ'ר המבוסס על רומן מ-2012 באותו השם.
 
בתחילת 2015 כיכבה קון בתפקיד ראשי בהפקת אוף-ברודוויי של המחזה פלצבו בפליירייטס הורייזונז. כמו כן נטלה חלק בהקראות לבעלה טרייסי לטס של המחזה מרי פייג' מרלו והייתה במגעים להשתתפות בהפקה של שיקגו במידה והדבר יסתדר עם לוח הזמנים של צילומי "הנותרים". בדצמבר 2015 הוכרזה קרי קון כאחת משש השחקניות האמורות לגלם את הדמות הראשית במחזה מרי פייג' מרלו בהפקת תיאטרון סטפנוולף בשיקגו שאמור היה להתקיים בין מרץ למאי 2016. באוקטובר-נובמבר 2015 נטלה קון חלק בצילומי הסרט "מזג אוויר מוזר" לצד הולי האנטר בביומה של קתרין דיקמן. בדצמבר 2015 השתתפה בצילומים לסרט האימה "Keeping Hours" בבימויה של קארן מונקרייף. 

בשנת 2017 גילמה את אחד הדמויות הראשיות בעונה השלישית של סדרת הפשע "פארגו". 

בשנת 2018 שיחקה בסרטים "קשר קטלני" ו"אלמנות" , ושיחקה בעונה השנייה של סדרת המסתורין "החוטאים" של רשת USA Network, בתפקיד ורה ווקר. 

בשנת 2021 שיחקה בסרטו של ג'ייסון רייטמן "מכסחי השדים: החיים שאחרי". 

בשנת 2022 החלה לככב בסדרת הדרמה התקופתית "העידן המוזהב" מבית היוצר של ג'וליאן פלוז עבור רשת הטלוויזיה HBO.

== חיים אישיים ==
בספטמבר 2013 נישאה קון לשחקן והתסריטאי טרייסי לטס; בנה הראשון נולד ב-2018 ובת נוספת נולדה ב-2021. 

== פילמוגרפיה ==

=== קולנוע ===
{| class="wikitable"
|+
!שנה
!סרט
!תפקיד
!הערות
|-
|2014
|נעלמת
|מארגו דאן
|
|-
|2016
|Strange Weather
|בירד
|
|-
| rowspan="3" |2017
|The Keeping Hours
|אליזבת'
|
|-
|Izzy Gets the F*ck Across Town
|וירג'יניה
|
|-
|העיתון
|מג גרינפילד <small>(אנ')</small>
|
|-
| rowspan="4" |2018
|מורשתו של צייד איילים לבני-זנב
|לינדה פרגוסון
|
|-
|הנוקמים: מלחמת האינסוף
|פרוקסימה מידנייט
|
|-
|קשר קטלני
|מורגן האנטר
|
|-
|אלמנות 
|אמנדה נאן
|
|-
|2020
|הקן
|אליסון אוה'ר
|
|-
|2021
|מכסחי השדים: החיים שאחרי
|קלי ספנגלר
|מועמדת פרס סאטורן לשחקנית המשנה הטובה ביותר
|-
| rowspan="2" | 2023
|החונק מבוסטון
|ג'ין קול <small>(אנ')</small>
|
|-
|His Three Daughters
|קייטי
|
|-
| rowspan="2" | 2024
|מכסחי השדים: אימפריה קפואה
|קלי ספנגלר
|
|-
|Lake George
|פיליס
|
|}

=== טלוויזיה ===
{| class="wikitable"
|+
!שנה
!סדרה
!תפקיד
!הערות
|-
|2011
|מועדון הפלייבוי
|דוריס הייל
|פרק: "An Act of Simple Duplicity"
|-
| rowspan="2" |2013
|חוק וסדר: מדור מיוחד
|טליה בליין
|פרק: "Girl Dishonored"
|-
|איירונסייד
|רייצ'ל ריאן
|פרק: "Pilot"
|-
|2014
|אינטליג'נס
|לוני ויק
|פרק: "Patient Zero"
|-
|2014–2017
|הנותרים
|נורה דרסט
|תפקיד ראשי (3 עונות); 28 פרקים
מועמדת פרס סטלייט לשחקנית הטובה ביותר בסדרת דרמה <small>(2018)</small>
|-
|2017
|פארגו
|גלוריה ברגל <small>(אנ')</small>
|תפקיד ראשי (עונה 3); 10 פרקים
מועמדת פרס אמי לבידור בפריים טיים לשחקנית ראשית במיני-סדרה או בסרט <small>(אנ')</small> <small>(2017)</small>
|-
|2018
|החוטאים
|ורה ווקר
|תפקיד ראשי (עונה 2); 8 פרקים
|-
|2021
|מה אם...?
|פרוקסימה מידנייט
|דיבוב; פרק: "What If... T'Challa Became a Star-Lord?"
|-
|2022–הווה
|העידן המוזהב
|ברטה ראסל
|תפקיד ראשי (2 עונות); 18 פרקים
|-
|2025
|הלוטוס הלבן
|
|תפקיד מרכזי בעונה השלישית
|}

==קישורים חיצוניים==

קטגוריה:שחקניות קולנוע וטלוויזיה אמריקאיות
קטגוריה:שחקניות תיאטרון אמריקאיות
קטגוריה:בוגרות אוניברסיטת ויסקונסין–מדיסון
קטגוריה:בוגרי אוניברסיטת ויסקונסין–מדיסון
קטגוריה:זוכי פרס אובי
קטגוריה:אמריקאיות שנולדו ב-1981
קטגוריה:אמריקאים שנולדו ב-1981